cyanic-selkie/wikianc huggingface dataset:
Kombëtare (gazetë)
Kombëtare është gazetë e përditshme, e themeluar në vitin 2012. Botohet në Tiranë dhe del në treg nga e hëna në të premte. E veçanta e saj është toni patriotik dhe hapësira e madhe që i jep çështjes kombëtare, emigrantëve dhe shqiptarëve në të gjitha viset.
Lidhje të jashtme
http://www.kombetare.al/
Gërmadhat e Kalasë në Duboc
Gërmadhat e kalasë antike dhe mesjetare në Duboc të njohura edhe si Gërmadhat Mesjetare të Kompleksit në Kodrën Çeçan ose shkurt Kalaja e Dubovcit është një monument i trashëgimisë kulturore në Duboc, Vushtrri, Kosovë. Ky monument është i kategorisë "Arkeologjik", i miratuar me numër 371/70.
Historiku
Në aspektin arkeologjik, Kalaja e Dubocit, e pozicionuar mbi kodrën e Çeçanit, pjesë e vargmalit të Çiçavicës jo larg Vushtrrisë, më së miri e tregon dëshminë më të vjetër të fortifikimit të periudhës së antikitetit të vonë. Muret rrethuese që e rrethpërshkojnë fortesën në fjalë, kornizojnë gjurmë të objekteve dhe ambienteve akoma të pa gërmuara. Ky lokalitet arkeologjik është shumështresor.
Kodra e butë në formë të rregullt konike, 673m mbi nivelin e detit, në juglindje të lagjës së Zyqakëve të fshatit Duboc njihet me emërtimet ‘Gjyteti i Dubovcit’, ‘Kodra e Kalasë’ dhe ‘Mali i Kodrës’. Mbi tarracën e kodrës në formë përafërsisht të elipsit me anë të zgjatura nga lindja në perëndim, është ngritur Kështjella me mure rrethuese të cilat fortifikojnë një sipërfaqe rreth 4 hektarë. Muret, tashmë të rrënuara nga nxjerrja sistematike e gurëve. Ruhen kryesisht në formë ledhesh të gurëve dhe të dheut sikundër edhe nga mbetje gurësh të thyer, rrasa gurësh copa të tjegullave dhe tullave të lidhura me llaç cilësor të ngjyrës së bardhë që ta kujtojnë teknikën e murimit opus incertum. Ato, përgjithësisht, ndjekin vijen me të lartë të izohipsit i cili bie thiktë në anët perëndimore, jugore dhe veriore, ndërsa në verilindje kodra shënon një rënie të butë.
Kombi (gazetë)
Gazeta Kombi, themeluar në 1906 në Amerikë. Ndryshoi emrin në Dielli në 1909.
Bashkia Klos
Bashkia Klos është një bashki në Rrethin e Matit në Shqipëri. Më parë quhej Komuna Klos.
Ajo ka si qendrën e saj kryesore qytezën e Klosit. Në territorin administarativ të kësaj bashkie përfshihen qyteza e
Klosit dhe 30 fshatra, që janë pjesë përbërëse e 4 Nj.A. të Klosit, Suҫit, Gurrës dhe Xibrit.
Pozita gjeografike
Bashkia Klos gjendet në pjesën qendrore-malore të territorit të Republikës së Shqipërisë dhe kufizohet: në lindje me Bashkitë Bulqizë dhe Dibër; në veri me Bashkinë Mat; në jug me Bashkinë Tiranë; në perëndim me Bashkitë Mat, Krujesë dhe Tiranë. Bashkia ka një sipërfaqe prej 377 km2, sipërfaqja e tokës bujqësore është 7,897 ha, ndërsa pjesa tjetër përbëhet nga pyje, kullota, lëndina, kreshta, etj. Territori i bashkisë përshkohet nga lumi Mat
Distanca më e shkurtër në rrugë nacionale me kryeqytetin është 110 km, 50 km larg nga pika e kufirit Bllatë me Maqedoninë, 44 km larg nga Nj.A. Suҫ, 36 km larg nga NJA Gurrë dhe 18 km larg nga NJA e Xibrit.
Popullsia
Popullsia e bashkisë sipas regjistrimit të bërë nga censusi ishte rreth 21 mijë banorë, ndërsa nga burimet zyrtare të bashkisë rezulton rreth 15.3 mijë banorë, me një dendësi prej 78 banorë për km².
Pasuritë kulturore dhe natyrore
Me vendim të KM janë një sërë pasurish natyrore që janë shpallur monumente natyrore, monumente kulture dhe monumente historike. Në këtë zonë mund të përmendim disa monumente si: Rruga e vjetër e Arbrit, Ura e Allamanit, Ura e Vashës, Kalaja e Xibrit, Sarajet e Zogut, Varri i turkut, Kulla e Dedollit, etj.
Klosi. Një qytet i vogël i gjendur mes Burrelit dhe Bulqizës por me një histori kaq të madhe, i mbushur me simbole të ndryshme që na lidhin me të kaluarën si dhe me aktualitetin. Një nga simbolet e  këtij qyteti është Lumi i Matit që kalon rrëzë qytetit. Një lum i vogël dhe i heshtur  që gjatë periudhës të verës të mbledh qindra qytetarë me njëri-tjetrin të cilët lahen dhe luajn lojra nga më të ndryshme. Një tjetër simbol i rëndësishëm për qytetin e Klosit është edhe Ura e Vashës e cila bart mbi vete mijëra vite plot histori dhe mister të cilat do ti prekim më poshtë në mënyrë më të zgjeruar. Kalaja e Petralbës e cila qëndron plot krenari në majën e një Mali ku ka nën kontroll të gjithë qytetin. Kjo kala, sipas Marin Barletit është edhe shtëpija ku lindi heroi ynë kombëtar Gjergj Kastriot Skënderbeu. Përvec kalasë së Petralbës, në malin e Darsit përballemi me kalan Ilire të gjigandëve me gurë cikllopik. Gjithashtu vlen për t’u përmendur dhe një simbol tjeter i rëndësishëm i qytetit madje do të thoja i të gjithë Shqipërisë, Rruga e Arbërit. Kjo rrugë e cila kalon në Klos, vendi ku dikur banonte fisi i Arbërve ose ndryshe principata e Kastriotëve. Jo më kot, kjo rrugë e mori emrin Rruga e Arbërit. Këto janë disa nga simbolet e qytetit te Klosit,  te cilat gjithashtu simbolizojnë jetën shoqërore dhe kulturën si dhe etnokulturën e trashëguar ndër shekuj.
Përse kalaja e Petralbës cilësohet si një simbol shumë i rëndësishëm me kuptim historik dhe kulturor I qytetit të Klosit ? Kështu është quajtur edhe nga Marin Barleti, i cili e cilësonte si një ndër selitë kryesore të Kastriotëve. Sic shkruante ai, kalaja frekuentohej në mënyrë të rregullt nga Donika Kastrioti , por edhe nga bashkëshorti i saj Gjergj Kastriot Skëndërbeu. Do të thoja një kacavirrje e vazhdueshme mes majave të thepisura. E jashtëzakonshme po ta shikosh këtë kala, të cilën Barleti e cilëson si një kala të ngritur në majën e një mali që si trembej asnjë fuqie armike , përvec urisë. Kastriotët kishin menduar edhe për përballjen me urinë, në rast të një shtetrrethimi. Ekziston akoma një tunel i madh nga kalaja deri në qytetin poshte. Shpesh ky tunel është përdorur edhe për të gjetur në befasi forcat armike kundërshtare. Një qytet me jo më shume se tre mijë banorë, por me simbole që kanë arritur ti mbijetojnë cdo vështirësie të cilat na tregojnë rëndësinë historike që ka pasur ky vend si dhe paraardhësit tanë.
Përvec kalasë së Petralbës, më lart është përmendur edhe kalaja Ilire. Një tjetër simbol shumë i rëndësishëm për qytetin e Klosit  e cila i përket shekullit të IV para erës sonë me paraardhësit tanë Ilirët, por gjithashtu edhe me principatën e Kastriotëve. Nje vepër dhe një qytezë shumë e madhe e Klosit e cila mendohet nga studiues të zonës që ka pasur lidhje të drejtpërdrejta me Durrësin si dhe me të gjitha malësit e Matit. Në pamje të parë i ngjan një prite të madhe, e cila më tepër u shfrytëzua në kohën e Romakëve por edhe në kohën e Kastriotëve. Dicka që të bën më shumë habi janë madhësia e gurëve me të cilën është ndërtuar kalaja. Jashtëzakonisht të mëdhenj dhe duke marrë shkas nga koha kur është ndërtuar, ngritja e tyre në majën e një mali rreth 1 mije metra mbi nivelin e detit  është pothuajse e pamundur , pa teknologjin e sotme. Studiues të sotme i kanë quajtur këto gurë simbol të njerëzve cikllopik ose ‘’gjigandë’’ që mendohet se kanë jetuar në këto ‘’qytez’’ gjigande.
Informacionet për këtë qytet janë të panumërta dhe nuk do të mjaftonin netë të gjata dimri për ti treguar apo shkruar. Këto janë disa nga simbolet e Klosit,  që duke u dhënë një kuptim historik dhe kulturor , na bëjn të ditur që Mati ishte një vendbanim Ilir ose më saktë fisi Ilir më i mocëm.
Ura e Vashës e treta, por jo nga rëndësia. Njëmbëdhjetë metra e gjate dhe shtatë metra e gjerë dhe lartësia nga harku në ujë po ashtu shtatë metra. Harku i saj është gjysmë rrethor dhe është e punuar me gur gëlqeror dhe me qemer të dyfishtë. Kjo urë është simboli i bashkimit, tregtisë dhe ‘’shpëtimit’’. Ka mbajtur mbi shpatullat e saj gjithë barrën e karvanëve të rrugës për në Dibër, e cila lidhte atë me bregdetin nga merrej kripa dhe produkte të tjera. Ura është shumë e mocme. Edhe Cezari ka kaluar në këtë urë. Sipas gojëdhënave të moshave të vjetra të zonës, kjo ur ndodhet ne trojet e Gjon Kastriotit dhe u rindërtua nga Vojsava Kastrioti. Ura lidhte Lindjen me Perëndimin por dhe kështjellat me njëra-tjetrën.
Nuk duhet lënë pa përmendur simboli më i rëndësishëm i këtij qyteti : Baruti. Si burimet historike ashtu edhe gojëdhënat, dëshmojnë se Klosi ishte qendra më e madhe e barutit me tym në Shqipëri. Dihet se shpikja dhe përdorimi i barutit për qëllime ushtarake, shkaktoi kthesë dhe revolucianizoi mënyrat e luftimit në të gjitha ushtritë e botës. Burimet arkivore venedikase dëshmojnë se se Venedikasit përdorën për prodhimin e barutit  mjeshtrat Shqipëtarë sic ishte Mark Bogiti. Venedikasit kanë patur lidhje të hershme edhe me Klosin, madje me fshatin Fushat. Burime historike dëshmojnë se baruti i zi i markës Shqiptare është prodhuar për herë të parë në Mat, prandaj në gjuhën popullore , është quajtur barut Mati. Pra baruti në Mat është prodhuar së pari në këmbët e kalasë së Petralbës me shumicë për më shumë se pesë shekuj me radhë. Baruti prodhohej në punishte të thjeshta duke shfrytëzuar energjinë e ujit të Lumit të Matit, por gjithashtu edhe forcën e krahut. Këto punishte quheshin Dinga Baruti, emër të cilin e morën nga zhurma që bënin gjatë punës punishtet për prodhimin e barutit.
Ndërtimi gjeologjik dhe relievi
I gjithë territori i Kryematit shtrihet midis kuotave 220m mbi nivelin e detit (Luzë eSuçit) dhe 2100 m mbi nivelin e detit, që është pika më e lartë e kësaj treve (Maja e Arnishtës mbi Liqenet e Allamanit). Ndërtimi gjeologjik i zonës së Kryematit është mjaft i komplikuar. Ai dallohet nga llojshmëri të shumta shkëmbinjsh me origjinë vullkanike e sedimentare. Formacionet shkëmbore shumë të vjetra përfaqësohen nga gëlqerorë që mbulojnë tërë masivin e vargut nga ana e konturit të hapësirës Guri i Bardhë-Xibërr e më tej të Unjateit e Gurrës dhe një pjese të vargut të brendshëm kodrinor-malor Kloskatund- Plan i Bardhë-Fshat-Shkallë-Dars-Bel-Unjate. Këto lloj shkëmbinjsh kanë krijuar mundësi të mëdha deri në ditët tona për sigurimin e materialeve të ndërtimit, si gurëve për kullat, të cilat kanë qenë të shumta në këtë trevë ku thuajse çdo shtëpi ishte kullë, si dhe për prodhimin e gëlqeres. Pjesa lindore e terrenit përbëhet nga shkëmbinj kryesisht me origjinë vullkanike, me ngjyrë të zezë ose të përhimtë e sidomos nga llojet ultrabazikë që përmbajnë përqindje të lartë të mineralit të kromit, azbestit, magnezit etj. Në këtë pjesë janë kryer studime gjeologjike e janë gjetur minerale të rralla. Në Shkallën e Cerujës prej shumë vitesh është hapur miniera e kromit në të cilën edhe sot vazhdon intensivisht nxjerrja e atij minerali.
Në pikëpamje gjeologjike teritori i Bashkisë Klos vendoset kryesisht mbi depozitimet e gropës së Kryematit dhe më pak në formacionet ultramafike të masivit Ultrabazik të Bulqizës dhe shkëmbinjtë karbonatikë të triasikut. Depozitimet e gropës së Kryematit bëjnë pjesë në sistemin e hullisë mollasike mesdhetare ku marrin zhvillim të konsiderueshëm sedimentet terrigjene si rërat, argjilat, mergelet, facie këto të tipit lagunoro-liqenor mjaft të përhapura në vargun e ultësirave ndërmalore si ultësira e Korçës, Librazhdit, etj. Gropa e kësaj treve kontakton në lindje me masivin ultrabazik të Bulqizës i cili ndërtohet nga shkëmbinj të serisë ultramafike si gabro, dunite, peridotite, serpentinite dhe koret e tyre të prishjes lateritike.
Në pjesën jugore dhe jug perëndimore formacionet terrigjene të gropës vendosen transgresivisht mbi shkëmbinjtë karbonatikë të triasikut. Formacionet ultramafike ultrabazike mbi të cilat kanë shtrirje fshatrat Cerujë, Patin, Bejnë dhe Klos Katund përfaqësohen nga shkembinj harcburgite, dunite, serpentinite, troktolite e më pak gabro si dhe lloje damarore të lidhura me to. E rëndësishme është se me këto lloje shkëmbore janë të lidhura vendburime të kromit, alumokromit, nikel-sulfureve, etj.të cilat kanë një rëndësi të madhe ekonomike jo vetëm për Bashkinë Klos, por edhe në nivel kombëtar. Kështu në këtë rajon lokalizohen vendburimi i kromit Shkallë-Cerujë dhe disa vendburime më të vogla si Maja e Drenit, Qafa e Burrelit, Maja e Kunorës, Qafa e Ujkut, etj. Po ashtu, këto shkëmbinj, veçanërisht ato të llojeve serpentinite përbëjnë një pasuri të madhe për shfrytëzimin si materiale inerte shumë cilësore me veti shumë të mira fiziko-mekanike për shtrim rrugësh, aeroportesh, etj. Lloje të veçanta të tyre gjithashtu mund të shfrytëzohen si gurë dekorativë të një cilësie mjaft të lartë dhe të kërkuara në treg. Shkëmbinjtë karbonatikë triasikë që shërbejnë si kornizë të shkëmbinjve ultramafikë të masivit të Bulqizës dhe si shtrat për formacionet e Gropës së Kryematit të cilat mbivendosen mbi to, lokalizohen në fshatrat Klos Katund, Fshat, Dars, Bel dhe Unjate. Edhe këto lloje shkëmbore pas përpunimit në impiante përbëjnë një rezervë të madhe për shfrytëzimin e tyre si material për ndërtim, inerte të fraksioneve të ndryshme për shtrim rrugësh, etj. Nga ana tjetër disa lloje të zgjedhura të tyre sipas nevojave të tregut mund të përdoren si gurë dekorativë në fusha të ndryshme.
Shtrirjen më të madhe teritoriale Bashkia Klos e ka mbi formacionet mollasike të Gropës së Kryematit të cilat paraqiten në trajtën e depozitimeve të qeta në shtratin grabenor të formuara në periudhën e neogjen-kuaternarit, me kontakte transgresive me formacionet më të vjetra triasiko-jurasike. Për shkak të uljengritjeve të shpeshta të bazamentit të gropës dhe të ndryshimit të intensitetit të prurjes së materialit terigjen, në planin vertikal formacionet e gropës jane të ndërtuara nga alternime të shpeshta të formacione.
Aktivitet dhe institucionet publike
Aktualisht në Bashkinë Klos ushtrojnë aktivitet rreth 200 subjekte private në fusha të tilla si: tregeti, shërbime dhe nxjerrje minerali kromi. Sektori shëndetësor përfaqësohet me 20 qendra shëndetësore dhe 5 farmaci. Sektori arsimor përbëhet nga 3 shkolla të mesme dhe disa shkolla 9-vjeҫare të shpërndara në njesitë e bashkisë. Ndër prioritet kryesore për bashkinë është zhvillimi i qëndrueshëm i bujqësisë dhe blegtorisë, duke mos lënë pas dore promovimin e turizmit.
Ubeda
Úbeda është një komunë në Spanjë, e vendosur në qarkun La Loma de Úbeda, të provincës Jaén, në Andalusia. Úbeda ka 36.025 banorë (2010), dhe përfshinë një sipërfaqe prej 397.1 km2.
Tyrbja e Dadës Hatë
Tyrbja e Dadës Hatë është një monument arkitekturor i trashëgimisë kulturore në Junik, Kosovë.
Rıza Kocaoğlu
Rıza Kocaoğlu (lindi më 19 mars 1979) është aktorë turk. Familja e tij e kanë prejardhje turke që emigruan nga Selaniku. Motra e tij Gözde Kocaoğlu është gjithashtu aktore.
Ángel Ortiz
Ángel Ortiz (lindur më 27 Dhjetor 1977) është një futbollist paraguaji.
Kombëtarja
Për reprezentacionin paraguaji ka luajtur 27 ndeshje.
Menemen (ushqim)
parapamje|240px|Një mëngjes tipike turke me menemen Menemen është një pjatë tradicionale turke e cila përfshin vezë, domate, speca jeshilë dhe erëza të tilla si piper i zi dhe i kuq i bluar në vaj ulliri ose vaj luledielli. Djathë të bardhë, dhe produkte të mishit të tilla si suxhuku ose pastërma gjithashtu mund të shtohen. Menemen mund të bëhen me qepë, por shtimi i qepëve shpesh debatohet dhe është më i zakonshëm kur menemen hahet si gjellë kryesore, sesa në mëngjes. Pjata është e ngjashme me shakshouka.
Menemen hahet zakonisht për mëngjes dhe shërbehet me bukë.
Përgatitja
Domatet duhet të jenë të copëtuara ose mund të grihen. Domatet e grira dhe të copëtuara mund të përzihen së bashku, në varësi të strukturës së preferuar të kuzhinierit. Nëse qepët janë duke u përdorur, ato duhet të shtohen në tigan me specat djegës të gjelbër dhe të lyhen me gjalpë ose vaj të nxehtë. Mund të shtohet piper i Alepos. Shtimi i qepëve shpesh debatohet dhe është më i zakonshëm kur menemen nuk hahen gjatë mëngjesit por si një pjatë kryesore. Disa kuzhinierë turq si Saniye Anne insistojnë që një menemen e duhur nuk mund të bëhet pa qepë. Në 2018, kritiku turk i ushqimit Vedat Milor nisi një sondazh në Twitter për të zgjidhur diskutimin për qepën brenda menemen. Sondazhi u bë gjerësisht i popullarizuar me 437,657 njerëz që votuan. Ana e qepës pati fitoren e vogël me 51%.
Suxhuku mund të shtohet në tigan pasi specat të jenë zbutur. Kjo shton pak aromë në vaj; suxhuku mund të hiqet nga tigani para se të shtohen domatet për të shmangur mbingarkimin, por kjo nuk është e nevojshme. Domatet duhet të bëhen shumë të buta dhe përzierja nuk duhet të jetë shumë e holluar me ujë kur shtohen vezët. Vezët mund të rrihen së bashku me kripë, piper dhe çdo bimë të freskët të dëshiruar ose të shtohen direkt në tigan. Nëse pastërma është duke u përdorur, ajo shtohet në tigan me vezët. Djathi Kashar ose djathi i bardhë mund të shtohen opsionalisht në majë të vezëve pak para se të mbarojnë gatimin, së bashku me një garniturë me barishte të freskëta ose lule të skuqura. Zakonisht shërbehet në tavën në të cilën gatuhet, një tigan gatimi me dy duar i njohur si sahan, së bashku me bukën e freskët.
Disa variacione mund të përfshijnë kërpudha ose qengji të grirë. Erëza të ndryshme mund të shtohen sipas shijes duke përfshirë qimnon, speci, nenexhik dhe lisër.
Gjeografia e Kinës
Sipërfaqja e përgjithshme e Kinës është 9.596.960 km², prej së cilës 270.550 km² janë të mbuluara me ujë. Shtrihet rreth koordinatave gjeografike 35° 00' V, 105° 00' L. Kina është një vijë bregdetare të gjatë 14.500 km. Vija e përgjithshme kufitare tokësore e saj është 22.117 km. Kina në pjesën veriore kufizohet me Mongolin (4.677 km) dhe Rusin në veri lindje (3.605 km) deri në lindje kur fillon kufiri i gjatë 1.416 km me Korenë Veriore, pastaj vije bregdeti deri te kufiri në jug me Vietnamin (Vietnam 1.281 km) që vazhdon me Laosin (423 km), Birmaninë (2.185 km), në jug-perëndim me Butanin (470 km), Nepalin (1.236 km) e Indin (3.380 km) duke kaluar në perëndim me Pakistanin (523 km), Afganistani (76 km), Kirgistanin (858 km) e Kazakistanin (1.533 km) në fund të së cilit fillon kufiri veri perëndimor me Rusin (40 km). Ajo del ne Oq. Paqësor në lindje ndërsa në anën tjetër hyn thelle në Azinë Qendrore.
Relievi në pjesën më të madhe malorë, me rrafshnalta. Në perëndim dominojnë shkretëtirat ndërsa pjesa tjetër janë hapësira të rrafshëta me pellgje që përmbyllen me bjeshkë në lindje. Pika më e lartë ndodhet në lartësinë mbidetare 8.850 në Mont Everest. Ndërsa pika më e ulët -154 m n.n. e detit në vendin e quajtur Turpan Pendi
Si pasuri natyrore më të përhapura, thuhet se janë qymyri, xehja e hekurit, derivatet e naftës, gazi natyrorë, merkuri [Hg], kallaji [Sn], tungsteni [W], stibiumi [Sb], mangani [Mn], molibdeni [Mo], vadiumi [V], magnetitet [Fe3O4], alumini [Al], plumbi [Pb], zinku [Zn], urani [U], si dhe prurjen më të madhe të ujit në botë.
Për sipërfaqe të punueshme të tokës, në vitin 2005 thuhej që të ishte 14,86 % të së përgjithshmes, ndërsa të mbledhura gjithnjë vetëm 1,27 %, të përvetësuara dhe të ujitura 545.960 km².
Daddy G
Grantley Evan Marshall (lindur në 18 dhjetor 1959) i njohur ndryshe dhe si Daddy G, është një muzikant anglez dhe një nga themeluesit e grupit muzikor Massive Attack.
Biografia
Lindur në Bristol nga prindër të Indisë Perëndimore, Marshall iu bashkua skenës muzikore të Bristol-it në 1980. Ai ishte pjesë asokohe e kolektivit të quajtur The Wild Bunch, në të cilin bënin pjesë dy anëtarë të tjerë bashkëthemelues të Massive Attack, Robert del Naja dhe Andrew Vowles. Gjatë asaj kohe ai ishte një ndër DJ më të rinj në moshë. Në 1986 kolektivi The Wild Bunch u shpërbë. Del Naja, Bowels dhe Marshall formuan grupin e zhanrit hip hop me emrin Massive Attack në 1988, akt që la gjurmë në konceptualizimin e muzikës alternative në Bristol, së bashku me pionerët e tjerë si Portishead dhe Tricky. Midis viteve 2001 dhe 2005, Marshall nuk ishte shumë aktiv në Massive Attack. Kjo shihet dhe tek albumi 100th Window ku Marshall nuk pati kontribuar.
Saraji i Topkapësë
Saraji i Topkapësë (Turqisht: Topkapı Sarayı, Turqishtja osmane: طوپقپو سرايى) është një muze i madh në lindje të rrethit Fatih të Stambollit në Turqi. Në shekujt 15 dhe 16 shërbeu si vendbanimi kryesor dhe selia administrative e sulltanëve osmanë.
Ndërtimi u urdhërua nga Sulltan Mehmed Fatihu dhe filloi në vitin 1459, gjashtë vjet pas pushtimit të Kostandinopojës. Fillimisht Topkapë u quajt "Saraji i Ri" (Yeni Saray) për ta dalluar atë nga Saraji i Vjetër (Eski Saray) në Sheshin Beyazıt. Kompleksi u zgjerua gjatë shekujve, me rinovime të mëdha pas tërmetit të vitit 1509 dhe zjarrit të vitit 1665. Kompleksi i pallatit përbëhet nga katër oborre kryesore dhe shumë ndërtesa më të vogla. Anëtarët femra të familjes së sulltanit jetonin në harem dhe zyrtarët kryesorë të shtetit, përfshirë Vezirin e Madh, zhvilluan takime në ndërtesën e Këshillit Perandorak.
Pas shekullit të 17-të, Topkapë gradualisht humbi rëndësinë e saj. Sulltanët e asaj periudhe preferuan të kalonin më shumë kohë në pallatet e tyre të reja përgjatë Bosforit. Në vitin 1856 Sulltan Abdylmexhiti I vendosi ta zhvendos oborrin në Sarajin Dolmabahçe të sapondërtuar. Topkapë mbajti disa nga funksionet e saj, duke përfshirë thesarin perandorak, librarinë dhe nenexhikun.
Argjend Mustafa
Argjend Mustafa (lindi më 30 gusht 1992) është futbollist shqiptar nga kosova i cili luan për klubin shqiptarë KS Kamza.
Vitet e para
Mustafa filloi karrierën e tij me klubin rinor të Vushtrrisë. Ai u bashkua me KF Prishtina më 2008 dhe luajti për skuadrën rinore para se të bashkohet me skuadrën profesionale. Ai u huazua në Vushtrri në tetor 2009 për sezonin 2009–10.
Partizani
Mustafa nënshkroi kontratë me Partizani Tirana më 29 maj 2014. Ai bëri debutimin e tij në ndeshjen kundër Laçi, ku ai erdhi si zëvendësues i Jurgen Vatnikaj. Pasi luajti 10 ndeshje në pjesën e parë të sezonit, përfshirë 6 ndeshje në ligë, Mustafa njoftoi largimin e tij nga klubi.
Laçi
Pas largimit nga Partizani Tirana, ai u bashkua me KF Laçi si agjent i lirë.
Tirana
Më 1 shtator 2016, Mustafa u bashkua me KF Tirana me një marrëveshje dy vjeçare. Ai nuk bëri ndonjë paraqitje për shkak lëndimit që kishte gjatë sezonit 2016–17.
Kamza
Më 7 gusht 2017, Mustafa kompletoi një tjetër transferim, tani në klubin KS Kamza duke nënshkruar kontratë dy vjeçare.
Karriera ndërkombëtare
Ai përfaqësoi Kosovën në 2008 Coppa Gaetano Scirea, në një turne miqësore jo-zyrtare ku Kosova u eliminua në gjysmë-finale.
Rey Manaj
Rey Manaj (lindur më 24 shkurt 1997) është një futbollist profesionist shqiptar i cili luan si sulmues për klubin anglez Watford dhe kombëtaren shqiptare.
Vitet e hershme
Manaj lindur në Lushnje më 24 shkurt 1997 dhe më pas emigroi në Itali me familjen e tij. Ishte Italia vendi ku ai nisi karrierën si futbollist, fillimisht duke luajtur me Piacenzën në moshën 11 vjeç. Ai gjithashtu pati dy prova të pasuksesshme në akademitë e klubeve elitare Milan dhe Atalanta. Pasi u bashkua me akademinë e Piacenzës, Manaj arriti sukses kolektiv dhe individual. Në vitin 2012, akademia e drejtuar nga familja e Leonardo Garillit shpalli falimentin duke bërë që Manaj të kalonte te U.S. Cremonese.
Në vitin 2013, Manaj u huazua te akademia e të rinjëve të Sampdorias e drejtuar nga Pedone. Gjatë një ndeshje stërvitore ndaj ekipit të parë, Manaj gjuajti nga mesi i fushës pasi pa vendosjen e gabuar të portierit Júnior da Costa, megjithatë, gjuajtja e tij përfundoi jashtë. Kjo bëri që trajneri Pedone ta paralajmëronte duke i thënë: "Nëse e përsërit herës tjetër do të të zëvëndësoj!" Disa javë më pas, Manaj e përsëriti atë gjuajtje në ndeshjen ndaj primaverës së Sienës, këtë herë duke shënuar. Duke kujtuar se çfarë kishte ndodhur në stërvitje disa javë më para, Manaj ju drejtua Pedones: "Trajner, a është mirë kështu?"
Sampdoria kishte mundësi për të blerë përfundimisht kartonin e lojtarit pas përfundimit të huazimit më 30 qershor 2014 për 300,000 €, por pas një ndryshimi në pronësi, koha e marrëveshjes mbaroi duke bërë që Manaj të rikthehej te Cremonese. Megjithatë, Sampdoria u paraqiti kërkesën për të blerë Manaj pas 30 qershorit, por presidenti i Cremoneses, Luigi Simoni, tashmë kërkonte 700,000 € për një marrëveshje bashkpronësie, por Sampdoria refuzoi.
Ago Jakupi, e të tjera rrëfime
Ago Jakupi, e të tjera rrëfime është vepër e shkrimtarit shqiptar Mitrush Kuteli botuar në Tiranë në vitin 1943 me shpenzimet e vetë autorit. Përmban 7 rrëfime mbi jetën në fshat.
Rey Manaj
Cremonese
Manaj u përfshi në ekipin e parë të Cremoneses në fillim të sezonit 2014–15 në moshën 17 vjeç. Ai bëri debutimin e tij me ekipin më 7 shtator duke luajtur në 14 minutat e fundit të ndeshjes ndaj Mantovës, e mbyllur me një fitore 2–1 në transfertë për Cremonesen. Ndeshja e tij e parë si titullar erdhi më 5 tetor në humbjen në transfertë ndaj Pordenones. Vetëm gjashtë ditë më vonë, Manaj shënoi golin e tij të parë si profesionist në barazimin 1–1 kundër Alessandria Calcios; në moshën 17 vjeç dhe 11 muaj, Manaj u bë lojtari më i ri që shënon në këtë kategori.
Sezoni 2015–16
Manaj bëri debutimin e tij me Interin më 6 gusht në ndeshjen miqësore ndaj Athletic Bilbao, duke zëvëndësuar mbrojtësin Jeison Murillo në një fitore 2–0. Debutimi i tij në Serie A erdhi më 23 gusht në ndeshjen hapëse të sezonit 2015–16 ndaj Atalantës, duke zëvëndësuar Marcelo Brozović në minutën e 85të me Interin që fitoi 1–0 në San Siro. Më 15 dhjetor, Manaj luajti si titullar në ndeshjen e Coppa Italias kundër Cagliarit në shtëpi, duke luajtur 90 minuta të plota si dhe duke asistuar golin e parë të ndeshjes të shënuar nga Rodrigo Palacio.
Më 2 mars 2016, në ndeshjen e kthimit të çerek-finales së Coppa Italias kundër Juventusit, Manaj u aktivizua në kohën shtesë si zëvëndësues. Koha e rregullt dhe shtesa u mbyllën me fitoren e Interit 3–0, duke barazuar rezultatin e përgjithshëm pas humbjes me të njëjtat shifra në ndeshjen e parë. Në gjuajtjet e penalltive, Manaj realizoi tentativën e tij por ekipi u mposht 5–3 dhe u eliminua nga kompeticioni. Ai e mbylli sezonin 2015–16 me gjashtë ndeshjet ndërmjet kampionatit dhe kupës, ndërkohë duke kontribuar edhe në suksesin e ekipit Primavera në Coppa Italian e të rinjëve. Më 24 qershor 2016, Interi dhe Cremonese ranë dakord për ti dhënë fund bashkpronësisë për 500,000 €, duke bërë që Zikaltrit ta blenin përfundimisht kartonin e shqiptarit.
Huazimi te Pescara
Më 11 korrik 2016, Manaj u huazua për një sezon te klubi tjetër i Serie A Pescara sëbashku me Cristiano Biraghin. Këto dy huazime ishin pjesë të transferimit të sulmuesit Gianluca Caprari te Interi. Manaj u prezantua në të njëjtën ditë, dhe pasi mori fanellën me numrin 9, deklaroi: "Dua të shfaq të gjitha cilësitë e mia."
Manaj luajti ndeshjen e tij të parë për Pescarën më 21 gusht në ndeshjen hapëse të kampionatit kundër Napolit, duke u aktivizuar si zëvëndësues në pjesën e dytë në vend të shqiptarit tjetër Ledian Memushaj. Në ndeshjen e dytë të tij, Manaj shënoi golin e parë për klubin dhe të parin në Serie A në transfertën kundër Sassuolos, duke ardhur sërisht si zëvëndësues.
Qëndrimi i tij te Pescara u prish nga sjellja e tij, duke u pezulluar në nëntor nga trajneri Massimo Oddo për mungesë disipline. Në një konferencë për shtyp, Oddo deklaroi: "Manaj është jashtë për arsye disiplinore. Nuk jam këtu për të treguar se çfarë ndodhi në dhomat e zhveshjes, por sot ndodhi diçka që nuk duhej të ndodhte. Parapëlqej të marr një lojtar nga ekipi i të rinjëve në vënd të një lojtari që nuk di të sillet." Kjo gjë bëri që klubi të ndërpriste huazimin e tij para kohe, me Manajn që e mbylli qëndrimin e tij te Pescara me 12 ndeshje të luajtura dhe dy gola të shënuar.
Huazimi te Pisa
Më 18 janar 2017, Inter konfirmoi nëpërmjet uebfaqes zyrtare që Manaj kishte kaluar në huazim te Pisa në Serie B deri në përfundim të sezonit 2016–17. Në ekip ai gjeti Edgar Çanin dhe ish portierin e kombëtares Samir Ujkani, i cili ishte personi që e bindi të firmoste me Pisën. Manaj debutoi zyrtarisht tre ditë më vonë në ndeshjen e kampionatit kundër Ternanës, duke humbur një penallti në minutat e fundit të ndeshjes me Pisën që fitoi 1–0. Pavarësisht penalltisë së humbur, performanca e tij u vlerësua nga trajneri Gennaro Gattuso, i cili tha se "të humbësh një penallti është diçka që mund ti ndodhi çdokujt"." Goli i tij i parë me klubin erdhi më 12 mars në humbjen 2–1 kundër Vicenzës; goli i tij erdhi në minutën e 60të, vetëm katër minuta pasi ishte aktivizuar si zëvëndësues.
Huazimi te Granada
Më 30 gusht 2017, Manaj u huazua në Spanjë te Granada në Segunda División për një sezon me të drejtë blerje. Ai debutoi dy ditë më vonë në një ndeshje kundër Barcelonës B në kampionat, duke u aktivizuar si zëvëndësues në vend të kolumbianit Adrián Ramos në minutën e 72të.
Barcelona
Më 20 janar 2020, Manaj u transferua te Barcelona B në Segunda División B duke firmosur një kontratë për tre vite e gjysëm, me klubin që i vendosi klauzolën e lirimit 50 milion €. Sipas raportimeve, Barcelona pagoi 700,000 € me 2 milion € pagesë shtesë bazuar në performancat e lojtarit gjatë kësaj kohe. Ai debutoi vetëm pesë ditë më vonë në fitoren 2–0 në shtëpi kundër Ejeas pasi ishte emëruar në formacionin titullar.
Më 29 janar, Manaj u stërvit me ekipin e parë të Barcelonës për herë të parë, dhe më 14 shkurt, ai u thirr nga trajneri Quique Setien për ndeshjen e kampionatit kundër Getafes, duke u bërë shqiptari i parë që përfshihet në ekip. Ai ishte një zëvëndësim i papërdorur me Barcelonën që fitoi 2–1 në Camp Nou.
Huazim te Spezia
Më 31 gusht 2021, Manaj iu bashkua skuadrës së Serie A Spezia Calcio në formë huazimi me një opsion për të blerë për një tarifë prej €2.7 milion.
Watford
Më 12 korrik 2022, Manaj iu bashkua klubit të Championship Watford në një marrëveshje trevjeçare nga Barcelona, për një tarifë të pazbuluar. Në ndeshjen e katërt të sezonit, Manaj shënoi golin e tij të parë për Hornets në barazimin 1-1 kundër Birmingham City.
Ekipi nën-19
Manaj mori ftesën e parë ndërkombëtare në karrierën e tij nga trajneri i ekipit kombëtar nën-19 Altin Lala për fazën kualifikueset e UEFA Kampionatit Evropian 2015. Ai bëri debutimin e tij në ndeshjen hapëse kundër Danimarkës më 12 nëntor 2014, duke luajtur si titullar për 60 minuta me Shqipërinë që u mposht 1–0. Pasi qëndroi në stol në ndeshjen e dytë, Manaj u rikthye si titullar në ndeshjen e tretë dhe të fundit kundër Uellsit më 17 nëntor, duke luajtur për 62 minuta para se të zëvëndësohej nga Fabian Lokaj; Shqipëria e humbi ndeshjen me rezultatin 2–1, duke e mbyllur grupin në vendin e fundit me 0 pikë dhe me një golavarazh 2–7..
Ekipi nën-21
Në mars 2015, Manaj u përfshi për herë të parë në ekipin kombëtar nën-21 nga trajneri Skënder Gega për ndeshjen hapëse të kualifikueseve të UEFA Kampionatit Evropian 2017 kundër Lihtenshtajnit. Manaj bëri një debutim të suksesshëm me këtë kategori, duke shënuar në minutën e 52të golin e parë të fitores 2–0 pasi kishte hyrë si zëvëndësues vetëm disa minuta më parë. Ftesa e tij e rradhës erdhi në shtator të atij viti nga trajneri i ri Redi Jupi për ndeshjet kualifikuese kundër Izraelit dhe Portugalisë. Goli i tij i parë në kualifikuese erdhi më 28 mars 2016 në suksesin 2–1 kundër Hungarisë në Elbasan Arena; goli i tij barazoi rezultatin përkohësisht para se mbrojtësi Herdi Prenga të shënonte golin e fitores.
Manaj u rikthye në ekipin nën-21 në mars 2018 pas rreth dy vitesh për dy ndeshjet kualifikuese të Kampionatit Evropian 2019 kundër Sllovakisë. Ai shënoi dy gola në ndeshjen e parë në shtëpi të cilën Shqipëria e humbi 3–2, si dhe shënoi golin e vetëm në ndeshjen e kthimit ku Shqipëria pësoi disfatë 4–1. Në ndeshjen e luajtur në Štadión pod Dubňom, Manaj ishte kapiteni i ekipit.
Ekipi i parë
Në një intervistë të dhënë në vitin 2014, Manaj deklaroi se ëndërra e tij ishte të përfaqsonte kombëtaren shqiptare. Ai mori ftesën e parë në kombëtaren për ndeshjen miqësore kundër Kosovës, të cilën ai e kremtoi duke shënuar gol vetëm 13 sekonda pasi ishte aktivizuar në lojë si zëvëndësues, duke vendosur dy rekorde për Shqipërinë: lojtari më i ri që shënon gol dhe goli më i shpejtë i shënuar nga një lojtar zëvëndësues. Ndeshja e luajtur në Prishtinë u mbyll në barazim 2–2. Manaj ja dedikoi golin familjes së tij.
Në një intervistë të dhënë në tetor 2015, trajneri i kombëtares Gianni De Biasi deklaroi se Manaj mund të ishte pjesë e ekipit që do të luante në UEFA Euro 2016 në Francë, megjithatë në maj 2016, Manaj nuk ishte pjesë e listës paraprake me 27 lojtarë. Në gusht 2016, pas përfundimit të turnamentit, Manaj u përfshi në ekip për ndeshjen miqësore ndaj Marokut dhe ndeshjen e parë kualifikuese të Kupës së Botës 2018 kundër Maqedonisë.
Klube
<references group="lower-alpha"/>
Ministër i Tokave të Lirueme
Ministria e Tokave të Lirueme ishte një ministri e hapur ad litteram për tokat e liruara nga okupatori serb në Kosovë, Dibër, Strugë, Plavë, Guci, Tuzi dhe Ulqin, që iu bashkëngjitën shtetit shqiptar pas kapitullimit të Mbretërisë Serbo-Kroato-Sllovene në 1941.
Gjendja
Ky veprim solli një gjendje të re për hapësirën shqiptare. U rrit bashkëpunimi kulturor, arsimor, tregtar, njerëzor, etj midis shqiptarësh, i ndërprerë ky që prej vitit 1912. Shumë shpejt u rregullua edhe veprimi i qeverisjes që lidhej me “rendimin administrativ e gjyqësor në tokën e ish-mbretërisë Jugosllave, okupuar prej fuqisë së armatosura të Italisë”. Pushtet civile ushtroheshin prej komisarëve civilë dhe vareshin nga komanda eprore. Pak ditë më vonë, më 29 qershor 1941, doli dekreti për ushtrimin e pushtetit civil prej Qeverisë Shqiptare në Kosovë, Dibër dhe në Strugë. Ministri i shtetit, Fejzi Alizoti, u emërua komisar civil i Qeverisë Shqiptare atje. Ndërsa Xhemil Dino u emërua komisar i lartë i Qeverisë Shqiptare për Çamërinë, ndonëse krahina nuk kaloi asnjëherë në administrim qoftë edhe vendor të Tiranës zyrtare. Më 10 korrik 1941, në Tiranë u zhvillua një miting i madh me rastin e marrjes nga Qeveria Shqiptare të pushteteve civile e ushtarake të “tokave të lirueme”. Vittorio Emanuele III, Mbret i Italisë e Shqipërisë dhe Perandor i Etiopisë, më 12 gusht 1941, nënshkroi dekretin për kufijtë e rinj të Mbretërisë Shqiptare, duke rritur në këtë mënyrë hapësirën shqiptare.
Veprimtaria ligjore
Në vijim të veprimeve, më 27 tetor 1941, u nënshkrua dekreti për shtrirjen e 43 ligjeve dekrete në tokat e ish-Jugosllavisë, që i ishin bashkuar Shqipërisë. Më kryesorët e tyre ishin: Statuti Themeltar të Mbretërisë Shqiptare, Statutit të Partisë Fashiste Shqiptare, dekretligji i bashkimit i 12 gushtit 1941, dekretet bashkimit të forcave të armatosura, flamurit, stemës, Këshillit Qendror të Ekonomisë Korporative, Këshillit të Epërm Fashist Korporativ. më tej, dekreti i 18 prillit 1942 bëri të mundur “shtrirje ligjesh e dekretesh në tokat e lirueme mbi financat dhe legjislacionit tregtar”. Dekreti i 26 prillit 1942, krijoi Këshillin e Posaçëm për Çështjet Agrare për tokat e lirueme pranë Ministrisë së Tokave të Lirueme. Më 13 dhjetor 1942 u suprimua vendi i këshilltarit për çështjet agrare pranë Ministrisë së Tokave të Lirueme dhe më 21 gusht 1943, një dekret zgjati fuqinë e dekretligjit nr. 224, datë 30 gusht 1942 për masat mbi tokat e reformës agrare, të shpallura nga shteti jugosllav Me Dekret Mëkambësor nr. 333, datë 3 dhjetor 1941, në Qeverinë e Tiranës u krijua Ministria e Tokave të Lirueme, e cila ekzistoi deri në shkurt 1943. Ky dekret u miratua pas kërkesës së Mëkambësisë për paraqitjen e hollësishme të problemit të kufijve shqiptarë e të territoreve që, për arsye të ndryshme, duhet të ishin pjesë e Shtetit Shqiptar në kuadrin e Perandorisë së Romës që në maj të 1941.
Komisioni
Formohet një Komision, me politikanë e studiues të nivelit të lartë për ta përgatitur materialin, që do t'i përcillet Ministrisë së Jashtme. Kjo do të përbente bazën politike të kërkesave e pritshmërive të shqiptarëve. Komisioni hartues i dokumentit që gjendet në AQSH në italisht, përbëhej nga Fejzi Alizoti, Dhimitër Beratti, Xhemil Dino, Tahir Shtylla të drejtuar nga Mustafa Kruja, atëbotë Senator i Mbretërisë dhe Kryetar i Institutit të Studimeve Shqiptare. Me emërimin e qeverisë Kruja më 3 dhjetor 1941 Tahir Shtylla do ishte ministër, i cili më 2 shkurt do jepte dorëheqjen. Më 7 maj, Mustafa Kruja e emëroi Eqrem bej Vlorën ministër për Kosovën, Dibrën, Plavën e Gucinë që iu bashkuan Shqipërisë "së vjetër", post që e mbante gjer në janar të 1943.
Qeveria
Në qeverinë e Ekrem Libohovës që zgjati nga 18 janar – 11 shkurt 1943 postin do e zinin Ismet Kryeziu ministër sekretar shteti i Tokave të Lirueme dhe Qazim Bllaca nënministër për Tokat e Lirueme.
Udías
Udías është një komunë në Spanjë, e vendosur në qarkun Western Coast, të provincës Cantabria, në Cantabria. Udías ka 873 banorë (2013), dhe përfshinë një sipërfaqe prej 19.64 km2.
Lidhje të jashtme
Udías
Shtëpi banimi - Hani i Sahit Agës
Shtëpi banimi - Hani i Sahit Agës është një monument i trashëgimisë kulturore në Prishtinë, Kosovë. Ky monument është i kategorisë "Arkitekturor", i miratuar me numër.
Rajonet historike të Rumanisë
Rajonet historike të Rumanisë ndodhen në Evropën Qendrore, Juglindore dhe Lindore. Rumania u krijua përmes bashkimit të dy principatave, Moldavisë dhe Vllahisë në vitin 1862. Shteti i ri unitar u shtri në rajone të tjera në periudha të ndryshme gjatë fundit të shekujve 19 dhe 20, duke përfshirë Dobrujën më 1878 dhe Transilvaninë më 1918.
Këto rajone sot janë pjesë e Rumanisë:
35px Dobruja:
Vllahia, Moldavia perëndimore dhe Dobruja nganjëherë referohen kolektivisht si Regat (Mbretëria), pasi ato formuan Mbretërinë "e Vjetër" Rumune përpara Luftës së Parë Botërore.
35px Transilvania (termi ndonjëherë përfshin jo vetëm Transilvaninë, por edhe një pjesë të rajoneve historike të Crișana, Maramureş dhe Banat. Kufijtë e rinj u vendosën nga Traktati i Trianon në 1920 midis shteteve përkatëse):
Ndërmjet viteve 1918 dhe 1920, gjatë revolucioneve dhe ndërhyrjeve në Hungari, lufta hungaro-rumune preku edhe një pjesë të këtyre territoreve deri në zgjidhjen përfundimtare të çështjeve shtetërore nga Konferenca e Paqes në Paris.
thumbnail|right|Administrative map of Romania in 1930
Këto rajone dhe territore ishin pjesë e Rumanisë në të kaluarën:
parapamje|djathtas|Principata e Moldavisë gjatë mbretërimit të [[Stefani i Madh|Stefanit të Madh]]
Të tjerat:
Siti Nurhaliza
Siti Nurhaliza (11 janar 1979) është një këngëtari, aktore, shkrimtari, kantautore, producenti i muzikës dhe sipërmarrëse Malajzia.
Jack Wilshere
Jack Andrew Garry Wilshere Lindi më 1 janar 1992, është lojtar profesionist anglez, luan për klubin e Arsenalit dhe Kombëtaren Angleze.Ai luan si mesfushor qendror. Jack Wilshere është lojtar i akademisë së Arsenalit.Debutimin per ekipin e parë e bëri më 2008. Duke u bërë si lojtar më i ri që debuton në Premier League më vetëm 16 vjet e 256 ditë. Ai luan edhe për kombëtaren e Anglisë ku debutoi kur ishte 18 vjet e 222 ditë kundër Hungarisë. Ai ka luajtur edhe për grupmoshat e reja si: U-16, U-17, U-19, U-21.
Arsenal
Wilshere ju bashkua akademisë së Arsenalit në tetor të vitit 2001 në moshën 9-të vjeçare. Ai bëri pjesë në të gjitha grupmoshat e Arsenalit. Në moshën 15 vjeçare ai u bë kapiten i grupmoshave U-16. Në shkurt 2008, ai bëri debutimin e tij për rezervat e Arsenalit në moshën 16 kundër Reading, dhe shënoi golin e vetëm për Arsenalin, e cila përfundoi në një barazim [1-1]. Menaxheri i Arsenalit Arsene Wenger në sezonin 2008/09 e ftoi në ekipin e parë të Arsenalit ku ai morri edhe fanellën me numër 19-të. Ai në shtator 2008 beri debutimin per ekipin e Arsenalit ku hyri si zëvendësues i Van Persie në minutën e 84-të. 10 ditë më vonë Wilshere e shënoi golin e tij të parë për Arsenalin kundër Sheffield United.
Bolton Wanderers (huazim)
Më 29 janar 2010 Wilshere ju bashkua Boltonin si huazim për një sezon. Më 9 shkurt ai debutoi kundër Manchester City, ndërsa golin e parë për Bolton e shënoi më 6 mars kundër West Hamit. Skuadra e Boltonin kërkoi edhe një vit tjetër huazim mirëpo skuadra e Arsenalit e refuzoi këtë.
Doom
Gjithashtu në Wikipedia: reboot Doom(2016) dhe franshiza Doom
Doom është një nga lojërat më domethënëse në historinë e lojërave vizuale, përmendet shpesh si një nga lojërat më të mëdha të të gjitha kohërave. Së bashku me paraardhësin e tij ëolfenstein 3D, ai ndihmoi në përcaktimin e zhanrit FPS dhe frymëzoi lojëra të shumta të ngjashme, të njohura si klone të Doom. Ai ishte pionier i shpërndarjes dhe teknologjive në internet duke përfshirë grafikë 3D, lojërat multiplayer në rrjet dhe mbështetje për modifikime të personalizuara përmes skedarëve WAD të paketuar. Dhuna grafike dhe imazhet e saj të dhunshme gjithashtu e bënë atë një nga polemikat kryesore të lojërave vizuale në histori.
Doom është transferuar në platforma të shumta. Franshiza e Doom vazhdoi me Doom II: Hell on Earth (1994) dhe paketat e zgjerimit përfshirë nivelet Master për Doom II (1995). Kodi burimor u lëshua në 1997, duke frymëzuar adaptime të mëtejshme. Doom 3, një lojë horror e ndërtuar me motorin id Tech 4, u lancua në 2004, e ndjekur nga një film i Doom 2005. id u kthye në lancimin e shpejtë të lojërave origjinale me rebootin e 2016 Doom si dhe me vazhdimin e tij në vitin 2020 me Doom Eternal.
Kërklareli
Kërklareli është qytet në pjesën evropiane të Turqisë.
Emrat
Nuk dihet qartë se kur është themeluar qyteti dhe as me çfarë emri. Grekët bizantinë e quajtën Sarànta Ekklisiès (Σαράντα Εκκλησιές, që do të thotë "dyzet kisha"). Edhe në greqishten e sotme njihet me të njëjtin emër. Në shekullin e 14-të kjo u përkthye në turqisht dhe u quajt Kırk Kilise. Pas krijimit të Republikës Turke në vitin 1923, sanxhakët u bënë qytete dhe më 20 dhjetor 1924, emri i Kirk Kilise u ndryshua në Kırklareli që do të thotë "Vendi i të Dyzetëve". Emërtimi Kirklareli ishte përdorur tashmë vite përpara vitit 1924, për shembull në literaturën bashkëkohore në lidhje me Luftërat Ballkanike të viteve 1912–1913. Emri bullgar i qytetit është Lòzengrad (Лозенград) që do të thotë "Qytet Vreshti".
Historia
parapamje|Rrethimi i Lozengrad/Kırk Kilise (tani Kërklareli), në Luftërat [[Ballkanike.]] Gërmimet e vazhdueshme arkeologjike në qytet mbështesin pretendimin se zona ishte vendndodhja e një prej vendbanimeve të para të organizuara në kontinentin evropian, me artefakte nga periudha paleolitike dhe neolitike.
Vendbanimi dhe zonat përreth tij u pushtuan nga Persianët në 513–512 pes, gjatë mbretërimit të mbretit Darius I.
Turqit osmanë morën qytetin dhe rajonin e tij nga bizantinët në vitin 1363, gjatë sundimit të Sulltan Muratit I.
Qyteti u dëmtua gjatë Luftës së Pavarësisë Greke (1821–1829).
Sipas regjistrimit të vitit 1878 "Etnografia e Wilayahs Adrianopol, Manastir dhe Selanik" Kırk Kilise banohej nga 6700 bullgarë, 2850 grekë dhe 2700 që i përkisnin grupeve të tjera etnike.
Në vitin 1906, Dioqeza e Sarandës Ekklisies u shkëput nga Mitropolisë e Adrianopojës dhe u ngrit në statusin e Mitropolisë.
Gjatë Luftërave Ballkanike (1912-1913) Kırk Kilise u pushtua nga Bullgaria, dhe më pas nga Greqia pas Luftës së Parë Botërore (1914-1918) duke rezultuar në emigracionin masiv të popullsisë së saj bullgare (ka pasur një numër të madh gazetarësh që raportuan mbi veprimet në Kırk Kilise). Pas Luftës për Pavarësi Turke (1919–1923) qyteti u rimor nga turqit më 10 nëntor 1922. Sipas marrëveshjes së shkëmbimit të popullsisë të vitit 1923 midis Greqisë dhe Turqisë, grekët e qytetit u shkëmbyen me myslimanët (turqit, pomakët, Karadjaovalides dhe shqiptarët) që jetojnë në Greqi.
Shumica e banorëve të qytetit janë turq të cilët më parë kanë jetuar në Selanik deri në Luftën e Parë Ballkanike të vitit 1912. Traktati i Lozanës (1923) i cili përcakton kufirin perëndimor të Turqisë në Traki përcaktoi edhe kufijtë perëndimorë të provincës Kërklareli.
Klima
Kërklareli ka një klimë mesdhetare, subtropikale të lagësht dhe oqeanike (Köppen: Csa/Cfa, Trewartha: Do). Vera është e nxehtë dhe e lagësht, ndërsa dimri është i freskët, i vranët dhe i lagësht. Reshjet janë disi të zakonshme gjatë gjithë vitit, por janë më të ulëta në sasi dhe intensitet sesa në qytetet bregdetare, kryesisht për shkak të hijes së shiut të shkaktuar nga masivi Istranca në verilindje të menjëhershme. Reshjet e borës janë disi të zakonshme midis muajve dhjetor dhe mars, duke rënë borë për një ose dy javë.
Kupa e Pavarësisë Volejboll
Kupa e Pavarësisë në Volejboll Meshkuj është një turne me eliminim direkt ku marrin pjesë klube profesioniste volejbolli meshkujsh nga Shqipëria dhe Kosova.
Në turneun e vitit 2021 morën pjesë katër skuadraː dy nga Shqipëria, KV Tirana dhe KV Erzeni si dhe dy nga Kosova, KV Drita dhe KV Ferizaj. Ato u ndeshën në gjysmëfinale dhe finale. Turneu u luajt në Prishtinë. KV Tirana fituan finalen ndaj KV Erzeni të Shqipërisë me rezultatin 3-0 (25:19, 25:18, 25:17).
Ndeshjet gjysmë finale prodhuan këto rezultateː
KV Tirana - KV Drita 3ː0 (25-18, 25-18, 25-11)
KV Erzeni - KV Ferizaj 3ː1 (25-23, 25-22, 21-25, 25-19)
Finaljaː
KV Tirana - KV Erzeni 3ː0 (25-19, 25-18, 25-17)
Fituesit
Këta janë fituesit e Kupës së Pavarësisë në Volejboll Meshkujː
Renditja trofeve
KV Tirana 1 herë
Balona (gjeometri)
Në gjeometrinë Euklidiane, një balonë është një katërkëndësh me simetri përgjatë një diagonale. Për shkak të kësaj simetrie, një balonë ka dy kënde të barabarta dhe dy palë brinjësh ngjitur me gjatësi të barabartë. Balonat njihen gjithashtu si deltoidë, [1] por fjala deltoid mund t'i referohet gjithashtu një kurbe deltoide. [2]
Çdo balonë është një katërkëndësh me diagonale pingule dhe, kur janë konveks, një katërkëndësh tangjencial (anët e tij janë tangjent me një rreth të brendashkruar). Ato përfshijnë si raste të veçanta balonat e drejta, me dy kënde të drejta të kundërta; rombët, me dy boshte diagonale të simetrisë; dhe katrorët, të cilët janë gjithashtu raste të veçanta si të balonave të djathta ashtu edhe të rombeve.
Diagonalet, këndet dhe zona
Çdo balonë është një katërkëndësh me diagonale pingule. Për më tepër, njëra nga dy diagonalet (boshti i simetrisë) është përgjysmues pingul i tjetrës, dhe është gjithashtu përgjysmues i këndit të dy këndeve që takohet. Për shkak të simetrisë së tij, dy këndet e tjera të balonës duhet të jenë të barabarta. Boshti i simetrisë diagonale të një balone të mysët e ndan atë në dy trekëndësha kongruentë. [1]
Siç është e vërtetë në përgjithësi për çdo katërkëndësh ortodiagonal, zona A e një qifti mund të llogaritet si gjysma e produktit të gjatësisë së diagonaleve p dhe q : [10]Përndryshe, sipërfaqja mund të llogaritet duke e ndarë balonën në dy trekëndësha kongruentë dhe duke aplikuar formulën SAS për zonën e tyre. Nëse a dhe b janë gjatësitë e dy anëve të balonës, dhe \theta është këndi ndërmjet, atëherë sipërfaqja është :Ndërsa perimetri gjëndet në mënyrë të drejtpërdrejtë. Ose mund të mblidhen gjatësitë e të katërta brinjëve ose ku p është njëra nga brinjët dhe q është tjetra.
Qabala (qytet)
Kultura
Që nga viti 2009, qyteti ka qenë vendi i festivalit ndërkombëtar muzikorë, përfshirë muzikantë klasik dhe jazz si Al Jarreau dhe Royal Philharmonic Orchestra.
Parqet
Qabala ka pjesë të mëdha të gjelbërimit ose të ruajtura nga Qeveria Kombëtare ose të përcaktuara si zona të gjelbra. Qyteti përfshin "Gabaland", që është parku më i madh dëfrimi në Azerbajxhan.